section_heading: Rana povijest
paragraph_text: U rujnu 2004. izlazi im prvi singl "Party". Čestim pojavljivanjima na TV i radijskim postajama, kao i različitim tiskovinama (u magazinu "Elle" pojavile su se odjevene u odjeću skrojenu od plastičnih vreća za smeće), te drugim, blagdanskim singlom "Nesretan Božić", kao i nastupom na velikom koncertu Fiju Briju, uspijevaju održati interes javnosti do izlaska debitantskog albuma Cartoon Explosion u svibnju 2005. Album su djevojke i predstavile koncertom u zagrebačkom KSET-u, na kojem im je predgrupom bio ženski srpski hip-hop dvojac Bitcharke na travi.